ભારતમાં દારૂબંધી માટે લડત ચલાવનારી મહિલાઓ\nઉત્તર ભારતમાં ઘણી મહિલાઓની ફરિયાદ છે કે તેમના પતિ દારૂડિયા હોવાથી તેઓ કંટાળી ગઈ છે. 

મહિલાઓની માગણી પછી દાખલ કરાયેલી દારૂબંધીને કારણે બિહારની 10 કરોડની વસતિને અસર થઈ રહી છે. 

સરકારનો દાવો છે કે દારૂની આદતને કારણે ઘરેલું હિંસા, નાનીમોટી ગુનાખોરી અને આવકમાં ઘટાડાની સમસ્યા હતી, તેમાં દારૂબંધી પછી થોડી રાહત થઈ છે.

130 કરોડથી વધુની વસતિ ધરાવતા ભારતમાં લોકસભાની ચૂંટણી નજીક આવી રહી છે ત્યારે સ્ત્રી કેન્દ્રીત મુદ્દાઓ પર ઝુંબેશ ચલાવનારા વધુ મહત્ત્વની ભૂમિકામાં આવી રહ્યા છે.  

હાલમાં યોજાયેલી રાજ્યોની વિધાનસભાની ચૂંટણીઓમાં મફત કન્યા કેળવણી, કન્યાદાનની યોજનાઓ અને મહિલા પોલીસ સ્ટેશનના મુદ્દાઓ અગત્યના બન્યા હતા.

તેનું કારણ શું? ભારતના પુરુષપ્રધાન સમાજમાં મહિલા મતદારો બહુ ઝડપથી મહત્ત્વનું સ્થાન પ્રાપ્ત કરી રહી છે.

તમે આ વાંચ્યું કે નહીં?

મહિલા મતદારો

સ્ત્રી-પુરુષ સમાનતાની બાબતમાં છેલ્લેથી ત્રીજું સ્થાન ધરાવતા ભારતમાં સ્ત્રીઓનું મતદાનનું પ્રમાણ વધારવામાં મુશ્કેલીઓ નડી રહી છે. 

તેનાં એકથી વધુ કારણો છે. 

મહિલાઓનું મતદાન ઓછું થવાનું એક કારણ એ કે મતદાર તરીકે સ્ત્રીઓની નોંધણી જ પ્રથમ તો ઓછી થાય છે.

મતદાર તરીકે નોંધણી થાય તે પછીય ઘરકામ છોડીને સ્ત્રી મતદાન કરવા જાય તે વિચાર જ સ્વીકારાતો નથી. 

મતદાન મથકે નારીએ સતામણી અને ધમકીઓનો પણ સામનો કરવો પડે છે. 

દાયકાઓથી પુરુષો સામે સ્ત્રીઓનું મતદાન સરેરાશ 6થી 10% ઓછું થતું રહ્યું છે. તેના કારણે નીતિનિર્ધારણમાં સ્ત્રીઓની ભૂમિકા બિનમહત્ત્વની જ રહી છે.

સ્ત્રીઓની સંખ્યા જ ભારતમાં ઓછી છે. જાતી પરીક્ષણ પછી ગર્ભપાત, શીશુહત્યા અને દીકરાની સરખામણીએ ઉછેરમાં થતા પક્ષપાતને કારણે ભારતમાં સરેરાશ 1,000 પુરુષો સામે સ્ત્રીઓની સંખ્યા 934ની જ છે. 

આવી સ્થિતિ છતાં હાલના સમયમાં સ્ત્રી અને પુરુષો વચ્ચેના મતદાનનો તફાવત ઘટીને વિક્રમીસ્તરે નીચે આવી ગયો છે. 

2004ની ચૂંટણીમાં તફાવત 8.4% હતો, તે 2014ની લોકસભાની ચૂંટણીમાં ઘટીને માત્ર 1.8% જેટલો નીચે આવી ગયો હતો.

2012થી 2018ના મધ્ય સુધીમાં યોજાયેલી 30 વિધાનસભા ચૂંટણીઓમાં પણ બે તૃતિયાંશ રાજ્યોમાં પુરુષો કરતાં સ્ત્રીઓનું મતદાન વધારે થયું હતું. 

દારૂબંધી

ઉત્તર ભારતમાં બિહાર એક એવું રાજ્ય છે, જ્યાં સ્ત્રી મતદારોની સંખ્યા ઊંચી છે. 

બિહારમાં અસામાજિક પ્રવૃત્તિઓ અને ગુનાખોરીની સમસ્યા લાંબા સમયથી રહી છે. 

દારૂની લતને કારણે ઘરની આવકનો મોટો હિસ્સો તેની પાછળ...\n\ntl;dr:
દુનિયાની સૌથી મોટી લોકશાહી ભારતમાં નેતાઓને ભાન થવા લાગ્યું છે કે તેમણે સત્તામાં રહેવું હશે તો નારીઓનો અવાજ સાંભળવો પડશે.